Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 8795, del 22-04-2020 (2020/2992)

DECRET 50/2020, de 17 d'abril, del Consell, d'aprovació de les bases reguladores i convocatòria de concessió d'ajudes a persones beneficiàries del programa Eurodissea per la crisi sanitària per la Covid-19.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8795

Data del DOGV
:   22-04-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2992

CVE


Data del document
:   17-04-2020

Organisme emissor
:   Conselleria d'Hisenda i Model Econòmic

Tipus de document
:   Decret

Descriptors 

:   * [Conselleria d'Hisenda i Model Econòmic](javascript:void(0))
    * [política sanitària](javascript:void(0))
    * [ajuda pública](javascript:void(0))
    * [salut pública](javascript:void(0))
    * [cura d'infermeria](javascript:void(0))
    * [malaltia infecciosa](javascript:void(0))
    * [epidèmia](javascript:void(0))
    * [jove](javascript:void(0))
    * [accés a la professió](javascript:void(0))
    * [estat d'emergència](javascript:void(0))
    * [cura de la salut](javascript:void(0))

DECRET 50/2020, de 17 d'abril, del Consell, d'aprovació de les bases reguladores i convocatòria de concessió d'ajudes a persones beneficiàries del programa Eurodissea per la crisi sanitària per la Covid-19. [2020/2992]



Descarregar el document amb format PDF

Descarregar les metadades en format XML

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 8795, del 22-04-2020 (2020/2992)

DECRETO 50/2020, de 17 de abril, del Consell, de aprobación de las bases reguladoras y convocatoria de concesión de ayudas a personas beneficiarias del programa Eurodisea por la crisis sanitaria por la Covid-19.
-------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   8795

Fecha DOGV
:   22-04-2020

Sección del DOGV
:   III. ACTOS ADMINISTRATIVOS - B) SUBVENCIONES Y BECAS

Número del documento
:   2020/2992

CVE


Fecha del documento
:   17-04-2020

Organismo emisor
:   Conselleria de Hacienda y Modelo Económico

Tipo de documento
:   Decreto

Descriptores 

:   * [Conselleria de Hacienda y Modelo Económico](javascript:void(0))
    * [política sanitaria](javascript:void(0))
    * [ayuda pública](javascript:void(0))
    * [salud pública](javascript:void(0))
    * [cura de enfermería](javascript:void(0))
    * [enfermedad infecciosa](javascript:void(0))
    * [epidemia](javascript:void(0))
    * [joven](javascript:void(0))
    * [acceso a la profesión](javascript:void(0))
    * [estado de emergencia](javascript:void(0))
    * [cuidado de la salud](javascript:void(0))

DECRETO 50/2020, de 17 de abril, del Consell, de aprobación de las bases reguladoras y convocatoria de concesión de ayudas a personas beneficiarias del programa Eurodisea por la crisis sanitaria por la Covid-19. [2020/2992]  
La Generalitat participa des de 1987 en el desenvolupament del programa Eurodissea, creat l'any 1985 per l'Assemblea de Regions d'Europa (ARE), de la qual la Comunitat Valenciana és membre actiu.  
Eurodissea és un programa d'intercanvi que ofereix pràctiques de tres a set mesos, a l'estranger als joves que estan buscant treball i que tinguen de 18 a 30 anys.  
  
L'objectiu és proporcionar als joves alguna experiència professional i, alhora, donar-los l'oportunitat d'aprendre una llengua estrangera o millorar el seu coneixement sobre ella.  
L'Organització Mundial de la Salut va declarar, el passat 11 de març, pandèmia internacional l'emergència sanitària global ocasionada per la Covid-19.  
A la vista de les circumstàncies, en la reunió del Comité de Pilotatge del programa Eurodissea del 13 de març, es va acordar:  
1r. Suspendre el programa fins a un altre avís, i paralitzar l'enviament i acolliment de joves.  
2n. Recomanar als joves desplaçats el retorn al seu lloc de procedència com més prompte millor, en la mesura que fóra possible.  
A més, la situació d'emergència de salut pública provocada per l'expansió del virus a Europa i al món, ha obligat les diferents autoritats sanitàries a promoure mesures de contenció extraordinàries, amb la finalitat d'evitar la propagació del virus i el col·lapse dels sistemes públics de salut.  
D'altra banda, el Reial decret 463/2020, de 14 de març, va declarar l'estat d'alarma en tot el territorial nacional per a la gestió de la situació de crisi sanitària ocasionada per la Covid-19, que va ser prorrogat pel Reial decret 487/2020, de 10 d'abril, fins al 26 d'abril de 2020.  
  
L'impacte que està tenint aquesta situació d'excepcionalitat obliga els òrgans de les administracions públiques, en l'àmbit de les seues competències, a adoptar amb la màxima celeritat mesures tendents a pal·liar els efectes en els seus àmbits de gestió.  
Després del retorn de la majoria de joves, encara queden 7 participants estrangers a la Comunitat Valenciana i 5 participants valencians en altres regions europees relacionats amb el Programa Eurodissea de la gestió del qual és competent la Direcció General de Fons Europeus.  
  
La dificultat de mantindre l'execució de les pràctiques laborals objecte del Programa Eurodissea, així com la dificultat per al retorn a les regions d'origen dels i les joves que estaven desenvolupant aquests pràctiques durant el mes de març de 2020, fa necessària l'adopció de mesures que atenuen tant un possible fi abrupte de les pràctiques, com la dificultat de la tornada a les seues regions d'origen.  
Per l'excepcionalitat de la situació, ateses les raons d'interès social i humanitari i amb la finalitat d'evitar la vulnerabilitat econòmica de joves que estaven desenvolupant les pràctiques laborals del Programa Eurodissea en el mes de març passat; a causa de la celeritat requerida per a reconèixer aquests ajudes i fer front a les situacions excepcionals generades per l'emergència sanitària de la Covid-19 i en virtut de l'article 168.1.C de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es regula mitjançant decret la concessió directa d'ajudes a aquests joves per als quals no és possible una convocatòria de concurrència competitiva per estar identificats els joves que estaven desenvolupant les pràctiques el març de 2020 del Programa Eurodissea i ser tots ells susceptibles de trobar-se en la situació descrita, bé en territori de la Comunitat Valenciana, bé en territori d'altres regions europees, però els enviaments dels quals es van fer per la Direcció General de Fons Europeus.  
  
Les ajudes directes proposades responen al supòsit de l'article 30.7 de la Llei 38/2003, de 17 de novembre, general de subvencions, que són aquelles que es concedeixen en atenció a la concurrència d'una determinada situació en el perceptor i no requereixen una altra justificació que l'acreditació per qualsevol mitjà admissible en dret d'aquesta situació prèviament a la concessió, sense perjudici dels controls que puguen establir-se per a verificar la seua existència.  
Els tràmits necessaris per al reconeixement de l'ajuda seran els mínims requerits per les lleis de procediment administratiu i els resoldrà la persona titular de la Direcció General de Fons Europeus.  
  
Per tot això, i havent-se seguit els tràmits de l'article 168.1.C de la Llei 1/2015, i en virtut del que es disposa en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, i amb la deliberació prèvia del Consell, en la reunió de 17 d'abril de 2020,  
  
DECRETE  
  
Article 1. Objecte de les subvencions i règim jurídic aplicable  
L'objecte de les subvencions és pal·liar la situació de vulnerabilitat econòmica en què es troben els joves que estaven desenvolupant les pràctiques laborals del Programa Eurodissea el mes de març d'enguany i davant la situació excepcional generada per la pandèmia de la Covid-19, o bé no han pogut tornar a la Comunitat Valenciana des de la regió europea on estaven realitzant la pràctica, o bé aquells que la realitzaven a la Comunitat Valenciana i no han pogut tornar a la regió europea d'origen.  
A les subvencions previstes en aquest decret els serà aplicable el que es disposa en l'article 168. 1.C de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions i en els articles 22.2.c) i 30.7 de la Llei 38/2003, de 17 de desembre, general de subvencions .  
  
Article 2. Persones beneficiàries i modalitats d'ajuda  
1. Les persones procedents de la Comunitat Valenciana que, en la data d'entrada en vigor del Reial decret 463/2020, de 14 de març pel qual es declara l'estat d'alarma per a la gestió de la situació de crisi sanitària ocasionada per la Covid-19, es trobaven realitzant pràctiques en regions europees amb motiu del programa Eurodissea, rebran una ajuda de 500,00 €, per a despeses de primera necessitat, allotjament, transport, retorn a la Comunitat Valenciana o qualsevol altra despesa que es considere adequada en aquesta situació d'emergència.  
2. Alhora, si per la situació internacional i tancament de fronteres contra l'expansió i contagi per la Covid-19, les persones a les quals es refereix l'apartat 1, no poden fer efectiva la seua tornada al territori de la Comunitat Valenciana en la data de fi de l'estada, se'ls concedirà una ajuda per import igual a la quantitat neta mensual que han rebut en la seua regió d'acolliment durant el desenvolupament del Programa Eurodissea. L'ajuda es concedirà pels mesos, o part proporcional dels mesos, que transcórreguen fins que la situació internacional no impedisca el retorn al territori de la Comunitat Valenciana. L'ajuda comptarà a partir de la finalització de la pràctica realitzada en el marc del Programa Eurodissea i tindrà un límit màxim de quatre mesos.  
Les quantitats de les ajudes es concediran segons la regió on s'haja desenvolupat l'estada i seran les següents:  
a) Bèlgica: 800,00 € al mes,  
b) Itàlia: 750,00 € al mes,  
c) França: 763,00 € al mes.  
  
3. En el cas de les persones procedents de regions europees que estaven desenvolupant l'estada corresponent al Programa Eurodissea en territori de la Comunitat Valenciana el 14 de març de 2020, data de l'entrada en vigor del Reial decret 463/2020, de 14 de març, i que en la data de finalització de l'estada no van poder fer efectiva la tornada al territori de la regió que va realitzar l'enviament, es concedirà una ajuda de 840,00 € al mes.  
L'ajuda es concedirà pels mesos, o part proporcional dels mesos, que transcórreguen fins que la situació internacional no impedisca el retorn al territori de la regió europea d'origen. L'ajuda comptarà a partir de la finalització de la pràctica realitzada en el marc del Programa Eurodissea i tindrà un límit màxim de quatre mesos.  
 4. Les ajudes descrites en els apartats anteriors no seran compatibles amb altres subvencions, ajudes, ingressos o recursos que per a la mateixa finalitat i procedents de qualssevol administracions o ens públics, privats, nacionals, de la Unió Europea o d'organismes internacionals, reben les persones beneficiàries.  
  
Article 3. Finançament de les ajudes  
Les ajudes es finançaran a càrrec de la línia de subvenció que a aquest efecte s'habilite en el programa pressupostari 612.10.04, de la secció 06 dels pressupostos de la Generalitat per aquest exercici.  
L'import que es concedisca serà susceptible de ser cofinançat per la Unio Europea mitjançant el Programa Operatiu del Fons Social Europeu (FSE) de la Comunitat Valenciana 2014-2020.  
  
Article 4. Procediment de concessió, règim de justificació i òrgan competent per a la concessió  
1. Les ajudes se sol·licitaran, en el termini de 30 dies a comptar des de l'endemà de la publicació d'aquest decret en el Diari Oficial de la Generalitat Valenciana, a través del model de sol·licitud disponible per a aquesta finalitat en la web de la Conselleria d'Hisenda i Model Econòmic.  
Segons la modalitat d'ajuda indicada en l'article 2 d'aquest decret s'aportarà la documentació següent:  
a) Per a la concessió de l'ajuda de l'apartat 1 de l'article 2, caldrà aportar:  
- una declaració responsable que manifeste que la persona beneficiària no rep, ni té previst rebre, finançament amb igual o similar propòsit procedent d'una altra entitat o institució;  
- l'acreditació per qualsevol mitjà admissible en dret que el desenvolupament de la pràctica en el marc del programa Eurodissea s'estava produint el 14 de març de 2020.   
b) Per a la concessió de l'ajuda de l'apartat 2 de l'article 2, caldrà aportar:  
- una declaració responsable que manifeste que la persona beneficiària no rep, ni té previst rebre, finançament amb igual o similar propòsit procedent d'una altra entitat o institució;  
- una declaració responsable que manifeste que la persona beneficiària no pot tornar a la Comunitat Valenciana per raons directament relacionades amb els efectes de la pandèmia de Covid-19. Les raons hauran d'estar recollides de manera expressa, clara i precisa en la corresponent declaració responsable.  
c) Per a la concessió de l'ajuda de l'apartat 3 de l'article 2, serà necessari aportar:  
- una declaració responsable que manifeste que la persona beneficiària no rep, ni té previst rebre, finançament amb igual o similar propòsit procedent d'una altra entitat o institució;  
- una declaració responsable que manifeste que la persona beneficiària no pot tornar al territori de la regió de procedència per raons directament relacionades amb els efectes de la pandèmia de Covid-19. Les raons hauran d'estar recollides de manera expressa, clara i precisa en la corresponent declaració responsable.  
La sol·licitud, acompanyada dels documents assenyalats segons la modalitat d'ajuda, es remetrà, dins del termini assenyalat en el paràgraf anterior, a la Direcció General de Fons Europeus, per qualsevol dels mitjans que assenyala l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
Rebudes les sol·licituds, i després de comprovar que en les persones sol·licitants concorren les circumstàncies per a ser beneficiàries de les ajudes i que no es troben incursos en alguna de les prohibicions previstes en els apartats 2 i 3 de l'article 13 de la Llei 38/2003, la persona titular de la Direcció General de Fons Europeus dictarà una resolució de concessió o denegació de l'ajuda.  
  
Si transcorreguts tres mesos des de l'entrada de la sol·licitud en el registre corresponent no s'ha emés resolució expressa, s'entendrà que es produeix el reconeixement del dret per silenci positiu. La realització d'altres tràmits necessaris en el desenvolupament d'aquest procediment es duran a terme de conformitat amb el que estableix la Llei 39/2015.  
2. Les ajudes es concedeixen en atenció a la concurrència d'una determinada situació en la persona perceptora, per això, en virtut de l'article 30.7 de la Llei 38/2003, no requeriran una altra justificació que l'acreditació per qualsevol mitjà admissible en dret d'aquesta situació prèviament a la concessió, sense perjudici dels controls que puguen establir-se per a verificar la seua existència.  
DISPOSICIÓ FINAL  
  
Disposició final única. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
 València, 17 d'abril de 2020.  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO



Descargar el documento en formato PDF

Descargar los metadatos en formato XML